Diari Oficial de la Generalitat Valenciana


Sumari del DOGV 5631, del 02-11-2007 (2007/13672)

Informació pública de l'alternativa tècnica per a la gestió indirecta del Programa d'Actuació Integrada del Desenvolupament del Sector-4 (nord del Mas de Masianos) del Pla General d'Ordenació Urbana de Sant Joan de Moró (Castelló).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5631

Data del DOGV
:   02-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13053


Data del document
:   22-10-2007

Organisme emissor
:   Tres-Urba Masianos, SL

Tipus de document
:   Informació Pública

Descriptors 

:   * Sant Joan de Moró
    * pla d'urbanisme

Informació pública de l'alternativa tècnica per a la gestió indirecta del Programa d'Actuació Integrada del Desenvolupament del Sector-4 (nord del Mas de Masianos) del Pla General d'Ordenació Urbana de Sant Joan de Moró (Castelló). [2007/13799]  
El Ple de l'Ajuntament de Sant Joan de Moró, en la sessió que tingué lloc el 24 de maig de 2007 va acordar convocar el concurs públic per a la programació del sector 4 de sòl urbanitzable residencial amb ordenació detallada del Pla General d'Ordenació Urbana, aprovar les bases particulars que el regularan, com també la publicació del concurs públic per a l'aprovació i l'adjudicació de la gestió indirecta del Programa d'Actuació Integrada Sector 4 del Pla General d'Ordenació Urbana d'esta població.  
L'anunci de l'acord va ser remés perquè es publicara en el Diari Oficial de la Unió Europea el dia 12 d'agost de 2007 i va ser publicat en el Diari Oficial de la Comunitat Valenciana número 5605, de data 24 de setembre de 2007.  
La mercantil Tres-Urba Masianos, SL, interessada a participar en l'esmentat concurs, en compliment de l'article 134.1 de la Llei 16/2005, de 30 de desembre, de la Generalitat Valenciana, Llei Urbanística Valenciana, sotmet a informació pública els documents de l'alternativa tècnica de la seua proposició, relacionats en l'article 126.a) i f) de l'esmentada llei i que a continuació es detallen: pla parcial del sector 4 (sòl urbanitzable residencial detallat), estudi d'integració paisatgística, estudi de trànsit, estudi acústic i projecte d'urbanització.  
La informació pública dels documents s'efectua per mitjà de la seua protocol·lització a la notaria d'Esperanza Quiles Pomars, sítia en el carrer Pius XXII, número 38, d'Orpesa del Mar, (telèfon 949 013 822) per mitjà d'acta degudament autoritzada. Còpia de tot això constarà igualment a l'Ajuntament de Sant Joan de Moró.  
En compliment dels articles 134 de la Llei 16/2005, de 30 de desembre, i 293 del Reglament d'Ordenació i Gestió Territorial de la Comunitat Valenciana, en el termini d'un mes comptador des del dia 12 de novembre de 2007, este inclòs, qualsevol persona podrà consultar la documentació exposada, de dilluns a divendres, tant a l'Ajuntament (en horari d'obertura al públic) com a la notaria (en horari de matins de 8.00 hores a 3.00 hores), i es podran formular al·legacions en relació amb esta, que es podran presentar tant a l'Ajuntament com a la mateixa notaria.  
Es preveu un termini per a l'aprovació del programa de dos mesos comptador des de l'obertura de proposicions juridicoeconòmiques, si bé este termini no està establit en les bases particulars reguladores del concurs, sinó que l'estableix la normativa urbanística vigent. Així mateix, a l'efecte del silenci administratiu ens remetem als articles 316 i 319.2 del Reglament d'Ordenació i Gestió territorial i Urbanística.  
Sense perjudici del que s'ha dit anteriorment i a l'efecte del compliment de la concurrència pública a què es refereix l'article 168.1a de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, al voltant de les seues necessitats d'infraestructures, propostes de conveni en què es reflectisquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Castelló de Plana, 22 d'octubre de 2007.- El conseller delegat de Tres-Urba Masianos, SL: Antonio Caudet Belenguer.